Folem ol allegations mo speculations long local media mo social media about 4 million vatu igo long sport we Kansel Blong Minista, hemi bin apruvum long saed blong Commonwealth Games, miting we hemi tekem ples long tede, Fraede 27 April 2018 long ofis blong praem minista i konfomem se mani ia, hemi stap nomo long department blong finance.
Miting tede i harem se KBM i bin apruvum mani ia olsem wan stand-by in case sapos Committee blong Commonwealth games hemi askem Vanuatu blong hemi pem registration fee. Department blong finance, hemi konfomem tede se ol nogud tok tok we istap go agensem ministri mo dipartment blong sport, hemi totaly rong from we mani ia i neva bin used mo hemi stap nomo.
Miting tede , hemi tekem tugeta Praem Minista Charlot Salwai, Minista blong Yut mo sport, Seule Simeon, depatment blong finance mo VASANOC, hemi blong kliarem ol rong information we istap kamaut long media mo social media.
Mr Salwai i talem se hemi wan isiu we ministry mo VASANOC tufala i sapos blong storian long hem mo fainem ol pruv blong hem nomo instead blong iusim media mo social media blong speculate long hem.
Praem Minista i askem ministri, department, VASANOC mo ol difren federation blong oli wok tugeta blong developem sport long kantri blong developem talent blong ol yang pipol blong Vanuatu.
Mr Salwai talem se tede ikat plande yang pipol mo oli nidim ol bodi ia blong oli wok wan blong developem intres blong olgeta.
Praem Minista i talem se hemi mekem 3 manis nao we Minis Gem i finis mo tede gavman istap wet yet long ripot . PM Salwai i talem se gavman i sapraes blong luk se ripot blong gem ino kasem gavman yet be oli go serem check blong mani we oli kantri i winim long taem blong gem. Hemi talem se mani ia i sapos blong kam wetem ripot blong gem bifo oli save serem.
Hemi talem se gavman hemi spendem ova 900 milien vatu blong hostem gem mo mani ia, hemi mani blong pipol blong Vanuatu mo oli nidim blong save olsem wanem i bin spended.
Hemi talem se ripot ia blong spending blong mani ia, bae hemi go long palaman.
Praem minista i askem ministry blong sport, dipatmen mo VASANOC blong sidaon mo wok tugeta blong kamap wetem wan plan blong managem Korman Stedium, ol nid we wan wan federesen hemi kat blong Vanuatu i save saenem wan technical cooperation wetem gavman blong China.
Hemi talem se hemi sad blong luk se sam sport disiplin olsem table tennis ino save wan coach long taem blong Commonwealth.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zsm_Latn tpi_Latn tpi_Latn